Саакадзе Георгий

Саакадзе Георгий, Улуу Моурави (1580-ж. чен, Пели кыш.- 3(13). 10. 1629) - грузин мамлекеттик ишмери жана кол башчы, Грузияны бириктирүү жана анын көз карандысыздыгы үчүн күрөшүүчү.

1608-жылдан Тбилиси моурависи (башчысы) жана аскер башчысы.
1612-ж. Иранга качып, шахтын ишенимине кирген, өз саясий максатына шах аскерин пайдалануу үчүн аракет кылган.
Ирандын колдоосу менен 1620-ж. Картлинин башкаруучусу болгон.
1625-ж. Картли менен Кахетиде Иранга каршы элдик көтөрүлүшкө башчылык кылып, Чыгыш Грузияны бошоткон.
Марабдин салгылашында жеңилгенден кийин (1625, июль) партизан кыймылын жетектеген.
1628-ж. Саакадзе Георгий нин аскерин грузин феодалдары талкалаган.
Саакадзе Георгий Турцияга качып, ошол жерде өлтүрүлгөн.

 Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Категория:Грузия тарыхы